V košickom Štátnom divadle predstavila Beata Rajská Fashion Show 2010. Záštitu nad podujatím už po tretí raz prevzala bývalá miss a modelka Linda Rezešová. Peňažný výťažok zo vstupného sa organizátori opäť rozhodli venovať na podporu oddelenia detskej onkológie v Košiciach. Programom hostí sprevádzal herec a operný spevák Filip Tůma. Rodáčka z Liptovského Mikuláša Beata Rajská predstavila svoju kolekciu 75 modelov v ôsmich vstupoch. Po predvádzacom móle sa v jej modeloch predviedli Miss Slovensko 2009 Barbora Franeková, Miss Slovensko 2007 Veronika Husárová, Simona Slobodníková či modelka Katarína Jančula. Slávnostný večer svojimi vystúpeniami spríjemnil Filip Tůma, Tomáš Juhás, Tina a Rytmus v spoločnom duete, DJ Carlo z Cafe del Fun a tanečníci súkromného tanečného konzervatória v Košiciach.